वहीं बीजेपी नेता आलोक संजर ने सरकार का बचाव करते हुए कहा मैं किसान से अपील करता हूं वो सरपंच से बात करें. हम हरसंभव मदद पहुंचाने की कोशिश करेंगे. जो संबंधित अधिकारी हैं वो फौरन इस मामले में संज्ञान लें. हमारे मुख्यमंत्री किसानों के प्रति बहुत संवेदनशील हैं. मध्यप्रदेश में किसानों के आंदोलन के बाद से अबतक 51 किसान खुदकुशी कर चुके हैं, सबसे ज्यादा 11 मुख्यमंत्री के गृहज़िले सीहोर में. सबने कर्ज को वजह बताया है, हालांकि सरकार अब तक नहीं मानती की किसानों ने कर्ज की वजह से जान दी है.